CELEX: 62006TJ0135
Language: ro
Date: 2010-09-29 00:00:00
Title: Hotărârea Tribunalului (camera a doua) din 29 septembrie 2010. # Al-Bashir Mohammed Al-Faqih și alții împotriva Consiliului Uniunii Europene. # Politica externă și de securitate comună - Combaterea terorismului - Măsuri restrictive împotriva unor persoane și entități care au legătură cu Osama ben Laden, cu rețeaua Al Qaida și cu talibanii - Înghețarea fondurilor - Drepturi fundamentale - Dreptul la respectarea proprietății, dreptul de a fi ascultat și dreptul la un control jurisdicțional efectiv. # Cauze T-135/06 până la T-138/06.

Hotărârea Tribunalului (Camera a doua) din 29 septembrie 2010 – Al‑Faqih și alții/Consiliul
      (Cauzele T‑135/06-T‑138/06)
      „Politica externă și de securitate comună – Combaterea terorismului – Măsuri restrictive împotriva unor persoane și entități care au legătură cu Osama ben Laden, cu rețeaua Al‑Qaida și cu talibanii
         – Înghețarea fondurilor – Drepturi fundamentale – Dreptul la respectarea proprietății, dreptul de a fi ascultat și dreptul la un control jurisdicțional efectiv”
      
      1.                     Procedură – Decizie care înlocuiește în cursul judecății decizia atacată – Element nou – Extinderea concluziilor și a motivelor
            inițiale – Limite – Concluzii care vizează eventuale decizii viitoare – Inadmisibilitate [Regulamentul de procedură al Tribunalului,
            art. 48 alin. (2)] (a se vedea punctul 26)
      2.                     Comunitățile Europene – Controlul jurisdicțional al legalității actelor instituțiilor – Regulament de instituire a unor măsuri
            restrictive împotriva anumitor persoane și entități care au legătură cu Osama ben Laden, cu rețeaua Al‑Qaida și cu talibanii
            – Dreptul la apărare – Dreptul de a fi ascultat – Conținut – Lipsa comunicării elementelor incriminatoare și lipsa ascultării
            persoanelor și entităților menționate – Încălcare (Regulamentul nr. 881/2002 al Consiliului, art. 2 și anexa I) (a se vedea
            punctul 34)
      3.                     Comunitățile Europene – Controlul jurisdicțional al legalității actelor instituțiilor – Regulament de instituire a unor măsuri
            restrictive împotriva anumitor persoane și entități care au legătură cu Osama ben Laden, cu rețeaua Al‑Qaida și cu talibanii
            – Dreptul la o protecție jurisdicțională efectivă – Lipsa comunicării elementelor incriminatoare și lipsa ascultării persoanelor
            și entităților menționate – Încălcare (Regulamentul nr. 881/2002 al Consiliului, art. 2 și anexa I) (a se vedea punctele 35-39)
      4.                     Comunitățile Europene – Controlul jurisdicțional al legalității actelor instituțiilor – Regulament de instituire a unor măsuri
            restrictive specifice împotriva anumitor persoane și entități care au legătură cu Osama ben Laden, cu rețeaua Al‑Qaida și
            cu talibanii – Înghețare generală și persistentă a fondurilor, a activelor și a altor resurse economice ale persoanelor și
            entităților menționate fără ascultarea acestora – Încălcarea dreptului de proprietate (Regulamentul nr. 881/2002 al Consiliului,
            art. 2 și anexa I) (a se vedea punctele 40-42)
      Obiectul 
      
         
               Cerere de anulare a articolului 2 din Regulamentul (CE) nr. 881/2002 al Consiliului din 27 mai 2002 de instituire a unor măsuri
                  restrictive specifice împotriva anumitor persoane și entități care au legătură cu Osama ben Laden, cu rețeaua Al‑Qaida și
                  cu talibanii și de abrogare a Regulamentului (CE) nr. 467/2001 al Consiliului privind interzicerea exportului anumitor mărfuri
                  și anumitor servicii în Afganistan, care consolidează interdicția zborurilor și extinde înghețarea fondurilor și a altor resurse
                  financiare decise împotriva talibanilor din Afganistan (JO L 139, p. 9, Ediție specială, 18/vol. 1, p. 189), astfel cum a
                  fost modificat pentru a 63‑a oară prin Regulamentul (CE) nr. 246/2006 al Comisiei din 10 februarie 2006 (JO L 40, p. 13, Ediție
                  specială, 18/vol. 4, p. 182), prin care numele reclamanților au fost introduse în anexa I la Regulamentul nr. 881/2002
               
            Dispozitivul
      
         
                  1)
               
               
                  
               
               
                  	Conexează cauzele T‑135/06-T‑138/06 în vederea pronunțării hotărârii.
               
            
         
                  2)
               
               
                  
               
               
                  	Anulează articolul 2 din Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive
                     specifice împotriva anumitor persoane și entități care au legătură cu Osama ben Laden, cu rețeaua Al‑Qaida și cu talibanii
                     și de abrogare a Regulamentului (CE) nr. 467/2001 al Consiliului privind interzicerea exportului anumitor mărfuri și anumitor
                     servicii în Afganistan, care consolidează interdicția zborurilor și extinde înghețarea fondurilor și a altor resurse financiare
                     decise împotriva talibanilor din Afganistan, astfel cum a fost modificat pentru a 63‑a oară prin Regulamentul (CE) nr. 246/2006
                     al Comisiei din 10 februarie 2006, în măsura în care îi privește pe reclamanți, domnii Al‑Bashir Mohammed Al‑Faqih, Taher
                     Nasuf și Ghunia Abdrabbah și societatea Sanabel Relief Agency Ltd.
                  
               
            
         
                  3)
               
               
                  
               
               
                  	Obligă Consiliul Uniunii Europene să suporte, pe lângă propriile cheltuieli de judecată, cheltuielile de judecată efectuate
                     de reclamanți, precum și sumele avansate de casieria Tribunalului cu titlu de asistență judiciară.
                  
               
            
         
                  4)
               
               
                  
               
               
                  	Regatul Unit al Marii Britanii și Irlandei de Nord și Comisia Europeană suportă propriile cheltuieli de judecată.